Bryn var medlem av Trondhjem bystyre fra 1899 til 1928. Han var opprinnelig valgt for Venstre, til sin konservative fars forargelse, men tilhørte den fløyen som i 1909 brøt ut og dannet Frisinnede Venstre. Frisinnede Venstre samarbeidet med Høyre om makten og ordførervervet i byen mellom 1919 og 1935. Bryn var varaordfører under ordførerne Andreas Berg og Hans Bauck fra 1899 til 1904 og fra 1908 til 1910. Bryn var selv ordfører fra 1923 til 1925.